burgasdotpro/wikipedia huggingface dataset:
Brazílske národné inline hokejové družstvo mužov

Brazílske národné inline hokejové družstvo mužov je mužský národný inline hokejový tím Brazílie, ktorý ho reprezentuje v medzinárodných inline hokejových súťažiach a zápasoch. Funguje pod záštitou Brazílskej konfederácie ľadových športov (CBDG). Družstvo sa prvýkrát predstavilo na majstrovstvách sveta IIHF v roku 2000 a až do roku 2010 sa na nich predstavovalo pravidelne. Najlepším výsledkom družstva je 8. miesto na svetovom šampionáte z roku 2001. Na majstrovstvách sveta FIRS sa predstavilo už v roku 1995 a najlepší výsledok dosiahlo v roku 1998, keď obsadilo 6. miesto.
Brazílske družstvo sa zúčastnilo tiež juhoamerických majstrovstiev, na ktorých vybojovalo 4 prvenstvá, ku ktorým pridalo aj 2 medaily z kontinentálnych majstrovstiev a 2 medaily z kontinentálnych hier.
Hattori Hanzó

Hattori Hanzó (; * 1542 – † 23. december 1596) bol samuraj a vodca nindžov v Ige; pomohol Tokugawovi Iejasu k zjednoteniu Japonska. Narodil sa v provincii Mikawa a zomrel na hrade Edo (dnešné Tokio).
Jeff Koons

Jeff Koons (* 21. január 1955, York, Pensylvánia, USA) je americký výtvarník. Využíva znaky konzumnej kultúry ako východiskové body svojej tvorby, odcudzuje ich alebo ich imituje. Taktiež spracúva objekty z reklamy. Jeho diela sa v základe pohybujú medzi gýčom a umením.
Charakteristika.
Kurátori a umeleckí zberatelia jeho tvorbu označujú ako neo-pop, alebo post-pop, od 80. rokov 20. storočia reagujúcu najmä na predchádzajúci minimalizmus a konceptualizmus. Svojim povýšením gýča medzi vysoké umenie vyvolal veľmi kontroverzné reakcie. Autor sám však akékoľvek pokusy o kategorizáciu svojho diela odmieta a najmä popiera, že by jeho práce mali akýkoľvek skrytý význam.
Argentínske národné inline hokejové družstvo mužov

Argentínske národné inline hokejové družstvo mužov je mužský národný inline hokejový tím Argentíny, ktorý ho reprezentuje v medzinárodných inline hokejových súťažiach a zápasoch. Funguje pod záštitou Argentínskej asociácie ľadového a inline hokeja (AAHHL). Družstvo sa prvýkrát predstavilo na majstrovstvách sveta IIHF v roku 1998. Najlepším výsledkom družstva je 12. miesto na svetovom šampionáte z roku 2001, i keď skončilo na poslednom mieste. Na majstrovstvách sveta FIRS sa zúčastňuje od roku 1995 a najlepším umiestnením družstva je 5. miesto, ktoré dosiahlo v roku 1996. Okrem toho je víťazom panamerických aj juhoamerických majstrovstiev.
Dobšinský kopec

Dobšinský kopec ( ) je z väčšej časti odlesnený vrch vo Volovských vrchoch, severne od Dobšinej. 
Ponúka kruhový výhľad na veľkú časť Slovenského rudohoria a Slovenského raja. Cez sedlo, západne od vrcholu vedie cesta I. triedy z Rožňavy a Stratenej do údolia Hnilca. Každoročne sa tu konajú preteky automobilov do vrchu. 
Prístup.
Vedie ním červeno a žlto značená turistická trasa a zeleno značená cyklotrasa.
ATLAS-I

ATLAS-I (Air Force Weapons Lab Transmission-Line Aircraft Simulator) alebo TRESTLE je testovací prístroj na Kirtlandskej leteckej základni pri novomexickom meste Albuquerque. Bol postavený v rokoch 1972 - 1980 cez Studenú vojnu. Funguje aj ako generátor elektromagnetického impulzu a je najväčší nenukleárny na svete. So svojou výškou 180 metrov je najvyššou drevenou stavbou sveta. Jeho dĺžka je 300 metrov, čím je najväčšou stavbou sveta postavenou iba z dreva a lepidla.
Čilské národné inline hokejové družstvo mužov

Čilské národné inline hokejové družstvo mužov je mužský národný inline hokejový tím Čile, ktorý ho reprezentuje v medzinárodných inline hokejových súťažiach a zápasoch. Funguje pod záštitou Čilskej asociácie ľadového a inline hokeja (NAHII). Družstvo sa prvýkrát predstavilo na majstrovstvách sveta IIHF v roku 2000. Najlepším výsledkom družstva je 14. miesto na svetovom šampionáte práve z roku 2000, i keď skončilo na poslednom mieste. Na majstrovstvách sveta FIRS sa predstavilo v roku 2012 a najlepší výsledok dosiahlo v roku 2015, keď obsadilo 13. miesto. 
Čilské družstvo sa dvakrát zúčastnilo aj juhoamerických majstrovstiev, na ktorých nevyhralo ani jeden zápas a skončilo vždy posledné.
Výsledky.
Majstrovstvá sveta IIHF v inline hokeji.
Kvalifikácia na Majstrovstvá sveta IIHF
Lakihegyi adótorony

Lakihegyi adótorony je veža typu Blaw Knox v časti Szigetszentmiklósu, v maďarskom Lakihegy. So svojou výškou 314 metrov bola v rokoch 1933 - 1939 a 1946 - 1947 treťou najvyššou stavbou sveta a najvyššou v Európe. Dodnes je najvyššou stavbou v Maďarsku a najvyššou svojho typu. Postavená bola v roku 1933 a zrekonštruovaná v roku 1946.
Symachus

Symmachus (* ?, Sardínia –  † 19. júl 514, Rím) bol 51. pápež. 
Pápežský úrad zastával v dobe od 22. novembra 498 do svojej smrti.
Sformuloval tézu "Prima sedes a nemine iudicatur", podľa ktorej nie je možné pápeža súdiť.
Académie des inscriptions et belles-lettres

Académie des inscriptions et belles-lettres (doslova "Akadémia nápisov a krásnej literatúry"; iné názvy pozri nižšie) bola pôvodne spoločnosť na podporu epigrafiky, v súčasnosti je jej poslanie širšie - hlavne história Galov a Francúzov, lingvistika, archeológia a orientalistika. Bola založená ministrom financií Jean-Baptiste Colbertom v roku 1663. 
Staršie názvy.
Pred jej založením bola známa ako „Petite Académie“ (Malá akadémia), následne bola premenovaná na "Académie royale des inscriptions et médailles" („Kráľovská akadémia nápisov a medailí“, potom "Académie royale des inscriptions et belles-lettres", "Institut national des sciences et des arts, classe de littérature et beaux-arts ", "Institut national des sciences et des arts, classe d'histoire et littérature anciennes", nakoniec ju pomenovali 21. marca 1816 aktuálnym názvom. 
Charakteristika.
Je súčasťou Institut de France. Jej predsedom pre rok 2012 je Jean-Pierre Mahé, viceprezidentom Jean-Marie Dentzer, Michel Zink stálym tajomníkom zvoleným 28. októbra 2011.
Pri založení akadémie boli štyria členovia, humanistickí učenci:
Zasadania sa uskutočňovali v paláci Louvre v sále na prízemí v pavilóne hodín. V roku 1805 boli prenesené do paláca Institut de France aj s ostatnými akadémiami.
Štatút a organizácia.
Z piatich členov v časoch Colberta sa rýchlo stávala početnou inštitúciou. Poriadok z roku 1701 ustálil počet členov na 40: 10 čestných, 10 honorovaných, 10 voľných a 10 vysokých. V roku 1715 sa k nim pridalo šesť cudzincov. 
Akadémia je dnes právnická osoba podľa verejného práva s osobitným štatútom. Obvykle sa skladá z 55 členov, 40 pridružených cudzincov a 100 členov-korešpondentov. Päť kresiel je voľných k 1. februáru 2012. Tieto patrili historikovi Rímskej republiky a republikánskych ideí vo Francúzsku Claudovi Nicoletovi (1930-2010), historikovi a archeológovi André Laronde (1940-2011), orientalistovi Louis Bazin (1920-2011), medievalistke Emmanuelle Poulle (1928-2011) a egyptológovi Jeanovi Leclantovi (1920-2011).
Hormizdas

Hormizdas (* ?, Frosinone – 6. august 523, Rím), bol pápež.
Pápežský úrad zastával v dobe od 20. júla 514 do svojej smrti.
Zvolený bol ako rímsky diakon a vdovec, z manželstva predchádzajúceho jeho pontifikátu sa narodil syn, neskorší pápež Silverius (536 – 537). Zachovala sa od neho stovka listov a úradných listín, hlavne v zbierke Collectio Avellana. Počas jeho pontifikátu bola urovnaná akakiánska schizma: v priebehu rokovaní dali jeho legáti podpísať východným biskupom vyznanie viery Fides Hormisdae papae.
Čad (rozlišovacia stránka)

Čad môže byť:
Frosinone

Frosinone je mesto v talianskom regióne Lazio, hlavné mesto rovnomennej provincie.
Dejiny.
Frosione bolo mestom už v období Volskov a volalo sa "Frusna". Po konečnej porážke Volskov sa mesto stalo v roku 338 pred Kr. súčasťou Rímskej ríše. V roku 306 pred Kr. sa mesto vzbúrilo proti Rímu, a táto vzbura skončila vyplienením mesta a popravou vodcov v Ríme V období neskorej antiky sa v meste narodili dvaja neskorší pápeži, ktorí sú dne patrónmi mesta. V období sťahovania národov a počas stredoveku bolo mesto niekoľkokrát zničené a ako dôležitá pevnosť pri ceste Via Latina znovu vybudované. Posledné vyplienenie mesta bolo v roku 1556.
Externé odkazy.
Oficiálna stránka
Inovácia

Inovácia môže byť:
Himeros (syn Lakedaimona)

Himeros (starogr. Ἵμερος – Himeros, ) je v gréckej mytológii syn spartského kráľa Lakedaimona.
Himeros bol synom spartského kráľa Lakedaimona a nymfy Taygeté, dcéry obra Atlanta. Do mýtov sa zapísal hlavne tým, že sa voči svojej sestre Kleodike dopustil hanebnosti.
Himeros urazil bohyňu Afroditu a tá jednej noci v ňom prebudila takú neskrotnú náruživosť, že sa jej neubránil a nevedomky zbavil panenstva svoju vlastnú sestru Kleodiku. Keď precitol a zistil, čo sa stalo, vrhol sa do rieky, ktorú potom pomenovali po ňom. Ako sa s tým vyrovnala Kleodiké, antické pramene neuvádzajú.
Presbytérium (priestor v kostole)

Presbytérium (iné názvy: presbytár, kňazište, svätyňa, chór) je v západnom kresťanstve priestor pre oltár a kňaza, oddelený väčšinou víťazným oblúkom od lode kostola. V období gotiky má zvyčajne štvoruholníkový pôdorys (napríklad Martinček, Henckovce, Čerín, Kraskovo) alebo tvar viacuholníka (napríklad Hamuliakovo, Nová Dedinka, Zolná, Koceľovce a i.). 
V románskom slohu jeho funkciu plní apsida, ktorú pri gotických prestavbách románskych kostolíkov často nahrádza práve klasické pozdĺžne, polygonálne zakončené presbytérium (napríklad v Boldogu, Spišskej Kapitule, Svinici). Oproti apside poskytuje viac miesta pre oltár, kňaza i ďalších ľudí.
V gréckokatolíckej a pravoslávnej cirkvi sa na označenie tohto priestoru používa slovo svätyňa, niekedy aj slovo oltár. Svätyňa je od lode oddelená ikonostasom.
Iné projekty.
Grande-Dixence

Grande-Dixence je priehrada vo švajčiarskom meste Hérémence. Je vysoká 285 metrov, čím je treťou najvyššou na svete a najvyššou betónovou priehradnou hrádzou na svete. Priehradné jazero, Lac des Dix je veľké 4 km² a jeho objem je 400 miliónov m³. Najväčšia hĺbka jazera je 284 metrov. Priehrada bola postavená v rokoch 1953 - 1964.
Rany z lásky

Rany z lásky ( "Sos mi vida") je argentínska telenovela z produkcie spoločnosti Pol-ka Producciones pre televíziu El Trece natočená v rokoch 2006 – 2007. Hlavné úlohy stvárnili herci Natalia Oreiro a Facundo Arana. Na Slovensku túto telenovelu vysielala TV Markíza od 1. októbra 2007 do 28. marca 2008 a TV Doma od 14. júna 2010 do 2. mája 2011. Od 10. októbra 2023 sa opäť vysiela na TV Doma.
Obsadenie.
Z rodiny Quesada.
Poznámka: aj keď José, Laura a Ana (Coqui) žijú s Martínom Quesadom, ich adopcia sa vybavuje počas celého seriálu, tak si ponechávajú svoje pôvodné priezvisko. V jednej z posledných častí je ich adopcia oficiálne formalizovaná, a tak sa ich priezviská zmenia na "Fernández Quesada"
Vysielanie vo svete.
 ArgentínaEl Trece, Volver/Magazine
 UruguajTeledoce
 Dominikánska republikaTele Antillas
 ParaguajTelefuturo
 BelgickoVitaya
 BulharskoNueva Televisión
 Bosna a HercegovinaFTV
 ChorvátskoRTL Televizija
 ČeskoPrima, Televize Relax
 GréckoEstrella
 MaďarskoRTL Klub
 IzraelViva
 MacedónskoALSAT M
 PoľskoTV 4 / Polsat
 PortugalskoTVI
 PortorikoTelemundo
 RuskoДомашний, Суббота
 SlovenskoTV Markíza, TV Doma
 SalvádorPOP TV
 TureckoKanal D
 AlbánskoKoha TV
 PanamaTVN Panamá (2006), NEXtv (2012)
 RumunskoAcasa TV
Adaptácie.
Formátové práva na adaptáciu seriálu "Rany z lásky" boli predané do Mexika, Čile, Portugalska a Poľska.
Mexická verzia bola pomenovaná ako "Un gancho al corazón (Úder do srdca)" a začala sa vysielať 25. augusta 2008 na kanáli Estrellas, ktorý patrí pod spoločnosť Televisa. Hlavné postavy dostali mená Mauricio Sermeño a Valentina López, ženská hlavná hrdinka si ponechala prezývku "Monita". Stvárnili ich herci Sebastián Rulli a Danna García.
Portugalská verzia nesie názov "Deixa-me amar (Nechaj ma milovať)" a vysielala sa od septembra 2007 do júna 2008 na TVI. Hlavnými postavami boli Martim Botelho a Lara Guerra, ktorých hrali Paulo Pires a Paula Lobo Antunes.
V roku 2011 sa na súkromnom kanáli TVN objavila poľská verzia "Prosto w serce (Priamo do srdca)". Hlavnými postavami sú Monika a Artur, ktorých stvárnili Anna Mucha a Filip Bobek.
Alkippé (matka Eupalama)

Alkippé alebo Alkippa (, ) je v gréckej mytológii manželka Métióna, syna aténskeho kráľa Erechthea.
Antický autor Apollodoros z Atén uvádza, že Alkippé a Métión boli rodičia syna Eupalama, otca slávneho staviteľa a vynálezcu Daidala.
O otcovi Daidala vládnu v gréckych mýtoch nejasnosti. Podľa verzie od Diodora Sicílskeho bol Daidalos syn Metióna, syna Eupalama a Pausanias zaznamenal, že bol syn Palamaóna.
Spermophilus

Spermophilus alebo nevhodne "Citellus" (k tomu pozri nižšie) môže byť:
Poznámka o rodovom mene Citellus.
Staršie sa namiesto Spermophilus používal aj vedecký názov "Citellus", ktorý zaviedol v roku 1816 Lorenz Oken v knihe „Okens Lehrbuch der Naturgeschichte“. Všetky názvy vymyslené Okenom však v roku 1956 ICZN vyhlásila za neplatné, lebo sú nelinneovské. Preto je Spermophilus jediným platným rodovým menom.
Budova Roľníckej vzájomnej pokladnice

Budova (bývalej) Roľníckej vzájomnej pokladnice môže byť:
1 americký dolár

1 americký dolár alebo slovom jeden americký dolár môže byť:
Jednodolárová minca

Jednodolárová minca môže byť:
Dolárová minca

Dolárová minca môže byť:
Dvojdolárová minca

Dvojdolárová minca môže byť:
Jednokorunová minca

Jednokorunová minca môže byť:
1 koruna česko-slovenská

1 koruna česko-slovenská môže byť:
10 halierov

10 halierov môže byť:
Longyearbyen

Longyearbyen () je hlavné mesto súostrovia Svalbard. 
Leží na ostrove Špicbergy, má rozlohu a žije tu 2 115 obyvateľov (2012) prevažne nórskej a ruskej národnosti. Je najsevernejšie položeným mestom sveta a od 27. októbra do 15. februára tu je polárna noc a od 19. apríla do 25. augusta polárny deň. 
Dejiny.
Mesto založil v roku 1906 Američan John Munroe Longyear, pracujúci v spoločnosti "Arctic Coal Company of Boston". Vtedajší "Longyear City" sa prechodom pod nórsku správu „premenoval“ na "Longyearbyen" prekladom koncovky "city" na "byen". Od roku 1916 sa v okolí začalo ťažiť uhlie a v jednej z opustených šácht bola vybudovaná „semenná banka“ – globálne úložisko semien rastlín z celého sveta. 
Mesto bolo 8. septembra 1943 zničené Nemcami, no po skončení druhej svetovej vojne opäť obnovené. Ťažiarsky priemysel postupne nahradila veda a výskum a stalo sa moderným mestom s rozvinutou infraštruktúrou, rozvinutým obchodom a čulým turistickým ruchom. 
Podnebie.
V Longyearbyene je arktické podnebie, zmierňované Golfským prúdom, ktorý spravidla najnižšie zimné teploty udrží nad −20 °C. V lete sa priemerné denné teploty pohybujú okolo +5 °C, ktoré postačujú na rast niekoľkých malých rastlín. Rekordné hodnoty, namerané v meste dosiahli 21,3 °C (júl 1979) a −46,3 °C (marec 1986). Priemerný ročný úhrn zrážok je 210 mm.
50 halierov

50 halierov môže byť:
20 halierov

20 halierov môže byť:
Cent (americký dolár)

Cent (značka ¢) je čiastková menová jednotka amerického dolára. 1 cent sa rovná 1/100 amerického dolára. 
V súčasnosti má ako obeživo cent podobu nasledujúcich mincí:
Pevnosť (stavba)

Pevnosť je opevnený vojenský objekt so silnými obrannými prvkami a pomerne početnou posádkou, ktorá je koncipovaná tak, aby bola schopná dlhodobo samostatne odolávať nepriateľským útokom a obliehaniu. 
Dejiny.
Prvým národom, ktorý začal budovať pevnostné stavby k čisto vojenským účelom, boli Egypťania. Na strategicky významných miestach celej svojej ríše budovali obranné pevnosti a celú sieť malých pevností, tzv. "migdolov".
Rimania pri svojich vojenských výpravách budovali prechodné i stálejšie tábory ("castra, castra stativa") a na mieste obliehania potom poľné opevnenie zvané "circumvallatio", ktoré malo brániť obrancom v pokusoch o prerazenie obliehacích línii a tzv. "contravallatio", ktoré chránilo rímske vojsko proti útokom zvonka.
Plavidlo

 
Plavidlo je umelá plávajúca konštrukcia na akúkoľvek ľudskú činnosť na vodnej ploche, v zmysle Zákona o vnútrozemskej plavbe s výnimkou plte, ktorá sa vzhľadom na jej charakter, konštrukciu a ovládateľnosť klasifikuje ako plávajúce teleso. Plavidlo sa využíva najmä na prepravu osôb alebo nákladu, pri rôznych službách alebo prácach na vode, stavbe alebo ťažbe surovín. 
Právne definície.
Podľa Zákona o vnútrozemskej plavbe sa plavidlom (na účely vnútrozemskej plavby) rozumie:
V rokoch 2001 - 2003 ten istý zákon v definícii obsahoval od malých plavidiel aj samostatnú položku rekreačné plavidlo, Toto sa definuje ako plavidlo bez ohľadu na spôsob pohonu, s dĺžkou lodného telesa od 2,5 m do 24 m, určené na športové a oddychové účely, pričom sa nelimituje počet ľudí na jeho palube.&lt;br&gt;
V predchodcovi súčasného zákona, t.j. v pôvodnom zákone č. 26/1964 Zb. o vnútrozemskej plavbe, ktorý platil od roku 1964 do roku 2000, sa plavidlo definovalo ako súhrnné označenie pre "lode, plávajúce stroje, plávajúce zariadenia a plte".
Podľa Európskych pravidiel pre plavbu na vnútrozemských vodných cestách (4. vydanie, 2009) je plavidlo (angl. "vessel") akákoľvek "loď" (angl. "craft") vnútrozemskej plavby, vrátane malých plavidiel a prievozných lodí, ako aj plávajúci stroj (angl. "floating equipment") a námorná "loď" (angl. "seagoing vessel"). Plavidlo nezahŕňa plávajúce teleso (angl. "assembly of floating material"; definícia: akákoľvek plť alebo akákoľvek konštrukcia, pevné zoskupenie plávajúcich predmetov alebo predmet schopná/-né/-ný plavby okrem plavidiel alebo plávajúcich zariadení) a plávajúce zariadenie (angl. "floating establishment"; definícia: akýkoľvek plávajúci "objekt" [angl. "installation"], ktorý "stojí" [angl. "is stationary"], čiže je priamo alebo nepriamo zakotvený alebo vyviazaný k brehu, napríklad plávajúce plavárne, doky, pristávacie pontóny alebo plávajúce garáže pre člny alebo podobné objekty).
Žiarové striekanie kovov

Žiarové striekanie kovov (iné názvy striekanie kovov, metalizovanie, metalizácia, šopovanie, pokovovanie striekaním, nepresne termické striekanie kovov) je spôsob mechanického pokovovania, pri ktorom sa jemné čiastočky roztaveného kovu prostredníctvom šopovacej pištole vrhajú na povrch pokovovaného predmetu. Čiastočky sa na povrchu uchytia a vytvoria súvislú vrstvu. Hrúbka vrstvy môže byť podľa potreby rôzna.
Striekanie kovov sa používa:
25 centov

25 centov môže byť 25 jednotiek hmotnostnej, fyzikálnej alebo hudobnej jednotky cent
25 centov alebo pre USA a Kanadu aj štvrťdolár môže byť:
Dime

Dime môže byť:
Desiatnik

Desiatnik môže byť:
Inchrómovanie

Inchrómovanie je druh chemicko-tepelného spracovania ocele, pri ktorom sa jej povrch nasycuje chrómom. Proces prebieha žíhaním výrobku v práškovom ferochróme pri teplote okolo 1000 °C. Chróm vniká do hĺbky 0,1 mm. Inchrómovaním sa zvyšuje odolnosť proti účinkom slanej vody.
Nickel

Nickel alebo niklák môže byť v USA a Kanade:
Nickel môže byť aj priezvisko:
Poldolár

Poldolár (angl. half dollar) môže byť v USA a Kanade polovica hodnoty dolára (ako hodnota alebo ako minca), t.j. najmä:
TV Fooor

TV Fooor bol štvrtý televízny okruh súkromnej slovenskej televízie Markíza, zameraný na zábavu. Stanica vysielala od februára – decembra 2013.
Vysielanie bolo spustené 25. februára 2013. Televízia bola určená pre slovenský trh, vysielala 24 hodín denne a ponúkala komediálne filmy, seriály a relácie. Spočiatku ponúkala zábavné programy z archívu Markízy (napríklad "Aj múdry schybí" či "Slávici na ulici") a postupne napĺňala svoje programové plány akvizičnými komédiami a sitcomami (napríklad Frasier či Priatelia).
Sídlila v bratislavskej mestskej časti Bratislava – mestská časť Záhorská Bystrica a bola členom skupiny CME.
Od 24. apríla 2013 bola televízia Fooor na Slovensku prístupná aj cez DVB-T (v 1. multiplexe).
Ukončenie vysielania.
Televízia ukončila svoje vysielanie o polnoci 31. decembra 2013 poslednou komédiou "Niekto to rád blond". Filmy, ktoré sa na Fooor vysielali, sa presunuli hlavne na stanicu Dajto. Tesne pred polnocou divákom oznámila svoj koniec a snažila sa ich presmerovať na stanicu Dajto.
Markíza oznámila ukončenie vysielania televízie Fooor v októbri 2013, krátko po výmene svojho šéfa, ktorým sa stal Matthias Settele. Dôvodom mali byť práve finančné problémy vlastníka Markízy, spoločnosti CME, ktorý prehĺbil svoju stratu za tri štvrťroky 2013 na 173,3 milióna dolárov. Sledovanosť Foooru sa pohybovala okolo 1,5%.
Relácie a seriály.
V zozname sa nachádzajú relácie a seriály, ktoré sa vysielali.
Hadik

Hadik (pre uhorský rod staršie niekedy písané aj Hadík) môže byť:
Papabile

Papabile (množné číslo "papabili") je talianske slovo (prídavné meno alebo podstatné meno), ktoré znamená:
Príklady kandidátov, ktorí boli papabile.
Medzi kandidátov, ktorí boli označení ako „papabili“ a následne aj zvolení, patrili napr. Eugenio Pacelli (Pius XII.), Giovanni Montini (Pavol VI.) a Joseph Ratzinger (Benedikt XVI.). Častejšie sú však za pápeža zvolení kardináli, ktorí pred voľbou nie sú považovaní za „papabile“, napr. Angelo Roncalli (Ján XXIII.), Albino Luciani (Ján Pavol I.) alebo Karol Wojtyla (Ján Pavol II.).
Slovotvorba.
Slovo je utvorené pravidelnou príponou -(a)bile (po slovensky -teľný, -bilný), ktorá nahrádza príponu infinitívu slovies -(a)re a mení tak sloveso na prídavné meno s pasívnym významom vyjadrujúcim možnosť alebo potrebu. Zriedkavejšie, tak aj v prípade slova papabile, sa prípona pridáva k podstatným menám namiesto slovesám. Slovo teda vzniklo z papa (pápež) + abile (teľný).
Alkippé (dcéra Oinomaa)

Alkippé alebo Alkippa (, ) je v gréckej mytológii dcéra Oinomaa, manželka aitólskeho kráľa Euéna, syna boha Area a Steropy.
Antický autor Ploutarchos vo svojom diele "Bioi paralléloi", (Paralelne životopisy) uvádza, že Alkippé bola dcérou Oinomaa, kráľa élidskej Pisy. Alkippé sa vydala za aitólskeho kráľa Euéna s ktorým mali potom dcéru Marpéssu, ktorú neskôr uniesol silák Idas, syn messénskeho kráľa Afarea.
Keďže Euénos svoju dcéru nedokázal nájsť, skočil zo žiaľu do rieky "Lykormas", ktorá potom dostala meno po ňom. Dodnes sa volá Evinos, čo je novogrécka forma jeho mena.
Bihor

Bihor môže byť:
Epitrachélion

Epitrachélion alebo epitrachil (gr. ἐπιτραχήλιον - "to, čo je okolo krku") je jeden z bohoslužobných odevov kňaza a biskupa v gréckokatolíckej a pravoslávnej cirkvi. Epitrachil nosia kňazi a biskupi pri všetkých bohoslužbách (biskupi pod sakosom a omoforom). Zobrazenia epitrachilu nie sú staršie ako z 10. storočia, písomne je ale zachytený už v 8. storočí.
Symbolizuje Kristovo jarmo, ktoré kňaz prijíma vysviackou. Podľa sv. Symeona Solúnskeho symbolizuje vyliatie milosti Svätého Ducha, ktorého dostáva k slúženiu svätých tajomstiev (sviatostí).
Na epitrachile by mali byť spredu vyšité tri páry krížov, siedmy kríž je vyšitý na mieste, ktoré obopína krk.
Pendantom v latinskom obrade je štóla. Podobný kňazský odev existuje aj v iných východných cirkvách.
KS Dinamo Tirana

Klubi Sportiv Dinamo Tirana je albánsky futbalový klub sídliaci v hlavnom meste Tirana. Bol založený v roku 1950. Počas svojho pôsobenia menil názov iba v roku 1995 na KS Olimpik Tirana, v roku 1997 sa vrátil k svojmu pôvodnému názvu. Klub patrí medzi najúspešnejšie v krajine a v minulosti bol takmer pravidelným účastníkom popredných európskych súťaží. Veľký neúspech zaznamenal v poslednej sezóne (2012) keď skončil posledný a zostúpil do 2. najvyššej domácej súťaže (First Divison).
Domáce zápasy hráva na štadióne Qemal Stafa, ktorý má kapacitu 19 500 miest. Štadión bol pomenovaný podľa zakladajúceho člena albánskej komunistickej strany Qemala Stafu. Fanúšikovia tímu sú známi pod prezývkou "Blue Boys". Fanklub bol založený v roku 2008 a momentálne má niekoľko stoviek členov, ktorí pravidelne organizujú výlety na zápasy klubu v krajine ale aj v zahraničí.
KS Dinamo Tirana dokázal v minulosti vyhrať už 18x najvyššiu domácu ligu a je aj 13-násobným víťazom domáceho Albánskeho pohára.
Grécko-slovenský a slovensko-grécky slovník

Grécko-slovenský a slovensko-grécky slovník je prvý slovník tohto druhu na Slovensku. Autorom je tím odborníkov pod vedením prof. ThDr. Jána Zozuľaka, PhD. Na Slovensku pred jeho vydaním neexistoval žiaden väčší slovník, ktorý by poslúžil ako základ. Kolektív autorov grécko-slovenskú časť doplnil o fonetický prepis výslovnosti gréckych slov.
Barnum Brown

Barnum Brown (* 12. február 1873, Carbondale, Kansas, USA – † 5. február 1963 New York) bol významný americký paleontológ. Je známy ako jeden z najväčších paleontológov začiatku 20. storočia, najmä vďaka nálezu prvej kostry tyranosaura v štáte Montana 12. augusta 1902.
Život.
Od roku 1890 študoval na Kansaskej univerzite. Počas štúdia i po promócii sa venoval praktickým výskumom. V roku1894 začal pod vedením paleontológa Samuela W. Willistona s paleontologickými prácami. V období 1897 až 1942 pôsobil ako zástupca riaditeľa v American Museum of Natural History v New Yorku, ktoré založil Henry Fairfield Osborn. 
Tyranosaura pomenoval Osborn, pre ktorého Brown za začiazku pracoval, v roku 1905. Aj druhý exemplár tyranosaura objavil v roku 1908 Brown.
Kategoria Superiore

Kategoria Superiore je najvyššia profesionálna futbalová liga v Albánsku. Bola založená 6. júna 1930 pod názvom "Kategoria e Parë" (First Division). Pri založení mala 6 účastníkov, momentálne ich je 10; počet účastníkov v lige sa už niekoľkokrát menil. V sezóne 1998/99 ich bolo 16, v rokoch 1999 až 2003 bol počet znížený na 14, nasledujúce tri sezóny účinkovalo v najvyššej súťaži 10 tímov, v rokoch 2006 a 2011 to bolo 12 tímov, nasledujúce dve sezóny opäť 14 tímov, v sezóne 2013/14 opäť 12 a od sezóny 2014/15 je to 10 tímov. 
Najúspešnejším klubom je KF Tirana, ktorá dokázala v minulosti získať 26 titulov. Po ňom nasledujú ďalšie 2 kluby z hlavného mesta: Dinamo s 18 titulmi a Partizani so 17 titulmi. Mimo týchto troch majstrovský titul získalo ešte 6 iných klubov.
Medal of Honor (vyznamenanie)

Medaila cti (v origináli "Medal of Honor") je najvyššie vojenské vyznamenanie udeľované vládou USA.
Je udeľovaná príslušníkom amerických ozbrojených síl, ktorí riskovali život vysoko nad rámec svojich povinností počas akcie proti nepriateľom Spojených štátov. Vzhľadom na veľmi prísne podmienky udelenia je často udeľovaná posmrtne.
Viacnásobní nositelia.
Nasledujúcich 19 osôb dostalo "Medal of Honor" dvakrát:
Troyes AC

Espérance Sportive Troyes je francúzsky futbalový klub sídliaci v meste Troyes. Bol oficiálne založený v roku 1986 avšak jeho história je podstatne staršia. Prvý klub v meste Troyes bol založený v roku 1900 pod názvom "Union Sportive Troyenne" (UST). V roku 1931 sa spojil s miestnym "AS Savinienne" a vytvorili klub "Sportive Troyenne et Savinienne" (ASTS), ktorý sa stal profesionálnym klubom v roku 1935. Začal súťažiť v Ligue 2 a v sezóne 1954/55 postúpil do najvyššej domácej súťaže. Toto obdobie sa datuje medzi najúspešnejšie v jeho histórii. Začiatkom 60tych rokov začal klub upadať kvôli finančným problémom až zanikol úplne. V roku 1967 vznikol nový klub "Omnisports Troyes", ktorý začiatkom 70tych rokov úspešne hral v prvej lige, avšak v roku 1978 sa opäť dostal do krízy a pôsobenie ukončil. Tretia éra začala na prelome 80tych rokov, keď sa začala snaha o vytvorenie nového klubu. Došlo k spojeniu s Troyes Aube Champagne (ATAC), ktorý sa dokázal prepracovať zo 6. najvyššej divízie až do Ligue 1, ktorú hráva aj momentálne. 
Domáce zápasy hráva na štadióne Stade de l'Aube, ktorý má kapacitu 21 684 divákov.
Tradičnými farbami klubu sú modrá a biela.
Najväčším úspechom klubu je účasť vo finále Francúzskeho pohára a v roku 2001 titul v Pohári Intertoto.
Láska a trest (seriál)

Láska a trest ( je romantická turecká telenovela od tvorcov Tisíc a jednej noci. Bola alebo je vysielaná na Slovensku na TV Markíza a TV Doma počas roka 2012 až 2013.
Príbeh.
Na prvý pohľad Savas Baldar, ktorý ešte donedávna žil a vzdelával sa v Taliansku, pôsobí ako obyčajný mladík. No tento rozhľadený a pokrokovo zmýšľajúci muž sa už roky snaží zmieriť s povinnosťou, pred ktorou nemôže nikam ujsť a ktorú nemôže odmietnuť - vie, že jedného dňa sa bude musieť vrátiť domov a zaujať svoje miesto v silne na tradíciách lipnúcej rodine, mimochodom jednej z najbohatších a najvplyvnejších v Turecku. Nanešťastie netušil, že to bude tak skoro a za takých tragických okolností... Po rokoch sa vrátil domov na svadbu svojho brata Kemala s Çiçek, ktorá mala ukončiť dlhoročnú nezmyselnú krvavú vojnu medzi oboma mocnými rodinnými klanmi. Osud mu do cesty privedie krásnu neznámu, s ktorou strávi nezabudnuteľnú noc a na ktorú mu ako pamiatka zostane len zlatá retiazka s príveskom anjelika a nádej, že ju jedného dňa možno opäť stretne, a zároveň zasiahne jeho rodinu tragédiou, ktorá navždy zmení jeho život. Keď totiž pri autonehode zahynú jeho otec aj brat, jeho tvrdá a nekompromisná matka Şahnur ho prinúti oženiť sa s bratovou vdovou - presne tak to totiž vyžadujú tradície. No hoci Savas matku poslúchne, nikdy neprestane myslieť na svoju tajomnú Nemesis... Žena, ktorá sa tak nezmazateľne zapísala do jeho srdca, je Yasemin Ustunová - milá a veľmi talentovaná dievčina pracujúci pre jednu z najvychytenejších reklamných agentúr v Istanbule. Na večer, ktorý strávila so Savasom - ktorého meno však, rovnako on to jej, nepozná - ani ona nikdy nezabudne. Nielen preto, že v hneve, že ju jej snúbenec krátko pred plánovanou svadbou podviedol s jej kamarátkou a kolegyňou, posilnená alkoholom darovala svoju dlho starostlivo stráženú nevinnosť úplne neznámemu mužovi, ktorého krátko predtým videla prvýkrát v živote, ale aj preto, že táto noc nezostala bez následkov - Yasemin totiž onedlho zistí, že je tehotná...
Majstrovstvá sveta v krikete žien 2013

Majstrovstvá sveta v krikete žien 2013 boli v poradí 10. Majstrovstvá sveta v krikete žien, ktoré organizuje Medzinárodná kriketová rada (ICC). Konali sa v Bombaji a Cuttacku, v Indii v dňoch od 31. januára17. februára 2013, za účasti 8 tímov. India hostila ženské MS tretíkrát, predtým to bolo v rokoch 1978 a 1997. Kriketistky Austrálie vyhrali titul šiestykrát. Ich finálovým súperom bola Západná India, pre ktorú to bola vôbec prvá medaila v histórii. Exmajsterky z Anglicka skončili bronzové.
Stavba (činnosť)

Stavba (iné názvy: stavanie, výstavba, stavebná činnosť, realizácia/uskutočňovanie stavby, najmä vo väčšom rozsahu budovanie; dokonavý vid postavenie, vystavanie, vystavenie, vybudovanie) je súhrn stavebných prác (vrátane montážnych prác) a investičných dodávok na vytvorenie konštrukcie technického diela.
Nejde o jednu činnosť, stavba je proces pozostávajúci z viacerých úloh v rovnakom čase. Zvyčajne úlohy riadi projektový manažér, pričom dozor vykonávajú hlavný stavbyvedúci, konštruktér, stavebný inžinier, stavebný dozor alebo architekt. Na úspešnú realizáciu projektu je dôležité efektívne plánovanie. Osoby navrhujúce a realizujúce daný stavaný objekt musia brať do úvahy aj vplyv úlohy na životné prostredie, ako aj úspešné časové plánovanie, tvorbu rozpočtu, bezpečnosť pri práci, dostupnosť stavebných materiálov, logistiku, nepríjemnosti pre verejnosť spôsobené stavebnými prieťahmi, výberovým konaním atď.
Typy stavieb.
Všeobecne platí, že existujú štyri typy stavby:
Časti procesu stavby.
V súčasnosti stavba obvykle zahŕňa prevedenie projektu do reality. Mal by byť zostavený oficiálny projektový tím na plánovanie fyzických postupov a na integráciu týchto postupov s ostatnými časťami. Projekt sa obyčajne skladá z výkresu a špecifikácií, ktoré zvyčajne pripravuje projektový tím pozostávajúci zo stavebných architektov, kalkulantov (plánovačov nákladov), projektantov technického vybavenia, elektrotechnikov, statikov, odborníkov v oblasti požiarnej ochrany a poradcov v oblasti plánovania, architektúry a archeológie.
Veľké projekty môžu zahŕňať veľmi zložité finančné plány a často začínajú s konceptuálnym odhadom vykonaným odborníkom na odhad nákladov stavby. Ako sa fázy projektu realizujú, môžu byť predané, zmenený veriteľ alebo majiteľ za iného, zatiaľ čo požiadavky na logistiku, obchod a materiály zostávajú.
Stavba musí pasovať do právneho rámca platného pre daný majetok. Patria sem vládne predpisy a zákony o používaní majetku a záväzky, ktoré vzniknú v procese stavby. Stavbu na Slovensku upravuje tzv. Stavebný zákon, čiže zákon č. 50/1976 Zb. o územnom plánovaní a stavebnom poriadku.
Projektovanie, financie a právne aspekty sa prekrývajú a sú vo vzájomnom vzťahu. Projekt musí byť nielen štrukturálne kvalitný a hodiť sa na dané použitie a danú lokalitu, ale musí byť aj finančne realizovateľný a v súlade s právom. Finančná štruktúra musí vyhovovať potrebe vybudovania daného projektu a musí platiť sumy, ktoré sú vlastnené v súlade so zákonom. Právna štruktúra musí integrovať projekt do miestneho právneho rámca a právne presadzovať finančné následky procesu stavby.
Obstarávanie znamená súhrn činností vykonávaných klientom s cieľom získať majetok, v našom prípade stavbu. Existuje veľa rôznych foriem obstarávania stavby.
Židovská bojová organizácia

Židovská bojová organizácia (: "Żydowska Organizacja Bojowa", skratka "ŻOB", : ייִדישע קאַמף אָרגאַניזאַציע) bolo židovské odbojové hnutie počas druhej svetovej vojny, ktoré zohralo kľúčovú úlohu v povstaní vo varšavskom gete. Hnutie sa zapojilo aj do mnohých ďalších odbojových aktivít. Ďalším zoskupením, ktoré sa znateľne zapojilo do židovského ozbrojeného boja bol Židovský vojenský zväz ("Żydowski Związek Wojskowy"), ktorý tvorili bývalí dôstojníci Poľskej armády.
Kláštor Clairvaux

Kláštor Clairvaux bol cisterciánsky kláštor vo Francúzsku, 100 km severne od mesta Dijon.
Kláštor Clairvaux založil v roku 1115 ako dcérsku fundáciu kláštora Citeaux priamo Bernard z Clairvaux. Počas svojho pôsobenia vyslal tento kláštor veľké množstvo konventov na založenie nových fundácii. Zanikol následkom Francúzskej revolúcie.
Adam Žampa

Adam Žampa (* 13. september 1990, Kežmarok) je slovenský reprezentant v zjazdovom lyžovaní.
Osobný život.
Pochádza z Vysokých Tatier a už od narodenia býva v Starom Smokovci.
Už odmalička ho trénuje otec Tomáš Žampa (nar. 1962).
Jeho mladší brat Andreas aj najmladší brat "Teo" sa tiež venujú zjazdovému lyžovaniu na pretekárskej úrovni. 
Kariéra.
Adamov zatiaľ najväčší úspech je 5. miesto v super-kombinácií a 6. miesto v slalome, ktoré zajazdil na zimných olympijských hrách v Soči 2014, kde sa mu podarilo v oboch disciplínach vyhrať druhé kolá a zajazdiť tak najlepší čas spomedzi všetkých súťažiacich. V sezóne 2014/2015 patrí medzi jeho najlepšie výsledky 7. miesto z rakúskeho Kitzbühelu v super-kombinácií a tiež 1. miesto v európskom pohári v disciplíne obrovský slalom v domácom stredisku Jasná. 
V sezóne 2012/13 zaznamenal svoj najväčší úspech medzi seniormi. 28. októbra 2012 obsadil 9. miesto v obrovskom slalome v rakúskom Söldene. Výborne reprezentoval aj na majstrovstvách sveta v rakúskom Schladmingu, kde obsadil 17. miesto v obrovskom slalome. V slalome obsadil 15. miesto, keď v druhom kole zaznamenal najrýchlejší čas zo všetkých účastníkov kola.
V januári 2018 bola potvrdená jeho účasť na Zimných olympijských hrách 2018 v kórejskom Pchjongčchangu.
Stavanie

Stavanie (postavenie) môže byť:
Postavenie môže byť aj:
Institut d’études politiques de Paris

Institut d’études politiques de Paris (doslova "Parížsky inštitút politických vied"), známy aj ako Sciences Po, je parížska vysoká škola so zameraním na spoločenské vedy. 
Založená bola v roku 1872 ako École libre des sciences politiques skupinou francúzskych intelektuálov, politikov a obchodníkov na čele s Émilom Boutmym. Nachádza sa v 7. parížskom obvode v bezprostrednej blízkosti bulváru Saint-Germain. Dnes má povesť jednej z najprestížnejších vzdelávacích inštitúcií v oblastiach politických vied, medzinárodných vzťahov, práva a ekonómie na svete a je hodnotená ako najlepšia vysoká škola vo svojom odbore v Európe. 
Známi absolventi.
Medzi absolventov školy patrí veľké množstvo slávnych francúzskych aj zahraničných osobností, s výnimkou Charlesa de Gaulla a Valéryho Giscard d’Estainga tu študovali všetci francúzski prezidenti 5. republiky – Georges Pompidou, François Mitterrand, Jacques Chirac, Nicolas Sarkozy (štúdium nedokončil), François Hollande a Emmanuel Macron, predsedovia vlád François Fillon, Dominique de Villepin, Jean-Pierre Raffarin ai., bývalý generálny tajomník OSN Butrus Butrus-Ghálí, monacké knieža Rainier III., bývalý generálny riaditeľ Medzinárodného menového fondu Dominique Strauss-Kahn, politológ Jacques Rupnik či spisovateľ Marcel Proust. Na škole študoval aj druhý česko-slovenský prezident Edvard Beneš a prvý česko-slovenský premiér Karel Kramář.
367943 Duende

367943 Duende je planétka s dĺžkou asi 45 metrov a hmotnosťou približne 135 tisíc ton. 15. februára 2013 preletela okolo Zeme vo vzdialenosti približne 45 tisíc kilometrov, čo je bližšie ako geostacionárne satelity. Najmenšiu vzdialenosť k Zemi dosiahla o 20:26. Podľa iných zdrojov bola planéta vzdialená len 27 700 kilometrov a jej prechod bol rekordne blízky. Planétka bola objavená v Observatóriu La Sagra v Španielsku.
6. armáda

6. armáda môže byť:
Kláštor Hautecombe

Kláštor Hautecombe () je kláštor na západnom pobreží francúzskeho jazera Bourget pri dedine Saint-Pierre-de-Curtille v departemente Savojsko. Od začiatku bol nekropolou savojských grófov, kniežat a sardínskych kráľov. V novogotickom areáli opátstva sa v súčasnosti robia omše sprevádzané gregoriánskym chorálom. 
Dejiny.
Kláštor založil v roku 1125 gróf Amadeus III. a bol osadený cisterciánskymi mníchmi z Clairvaux. V nasledujúcich rokoch vyslal kláštor nové konventy k osadeniu nových kláštorov do Talianska a Grécka. Za Francúzskej revolúcie boli mnísi nútení značne poničené opátstvo opustiť, kláštor bol znovuobnovený v roku 1826. Karol-Félix Savojský zveril reštaurovanie kostola piemontskému architektovi Ernestovi Melanovi. Uplatnil tu pri úprave neogotický sloh z obdobia trubadúrov, prekvapujúci svojim nadbytkom, bujnosťou a nestriedmosťou, ale napriek tomu veľmi reprezentatívny. 
Od roku 1922 do roku 1992 v kláštore sídlili benediktíni. V roku 1992 sa, príliš rušení návštevami približne 150 000 turistov ročne, odsťahovali do kláštora Ganagobie v Alpes-de-Haute-Provence. Dnes areál opátstva prevádzkuje "Communauté du Chemin Neuf", komunita, ktorá sa inšpiruje spirituálnosťou svätého Ignáca z Loyoly a charizmatickou obnovou.
Výstavba

Výstavba môže byť:
Kláštor Ganagobie

Kláštor Ganagobie je benediktínsky kláštor na juhu Francúzska, cca 30 km od Sisteronu a 18 km od Forcalquier.
Kláštor založil v 10. storočí biskup Sisteron, ktorý ho v roku 965 venoval opátstvu Cluny. V kostole z 12. storočia je na podlahe chóru zreštaurovaná výnimočná trojfarebná (červeno-čierno-biela) románska mozaika z rokov 11201130. Sú na nej postavy drakov, supov, kentaurov a jednorožcov.
Budovanie

Budovanie (vybudovanie) môže byť:
Vystavenie

Vystavenie môže byť:
Sciences Po

Sciences Po môže byť:
Kláštor Noirlac

Kláštor Noirlac (, v preklade "Čierne jazero") bol cisterciánsky kláštor vo francúzskom departemente Cher. Opátstvo je po dlhodobej rekonštrukcii jedinečnou ukážkou prísnej rádovej architektúry.
Prví cisterciáni prišli pod vedením Roberta zo Châtillonu z Clairvaux okolo roku 1136 a na mieste zvanom "Dom boží" založili svoje spoločenstvo V roku 1149 je chudoba miestnych mníchov zmienená v liste opáta Sugera a o rok neskôr im Ebbo VI. zo Charentonu daroval pozemky a časom sa opátstvo stalo rodovou nekropolou jeho potomstva, ktoré kláštor naďalej podporovalo.
V roku 1790 došlo k sekularizácii, v roku 1791 bol kláštor predaný a od roku 1822 bola v jeho priestoroch porcelánka. Po mnohých peripetiách začala v roku 1950 rekonštrukcia budov trvajúca až do roku 1980.
Alkyonidy

Alkyonidy (, ) sú v gréckej mytológii dcéry Giganta Alkyonea.
Alkyonidy, Fthonia, Anthé (Antha, Anté, Anthe), Methóné (Methóna, Metoné, Methone), Alkippé (Alkippa), Palléné (Palléna), Drimo a Asteria boli dcérami Alkyonea, najsilnejšieho Giganta zrodeného bohyňou zeme Gaiou a kvapiek krvi boha neba Urana, ktorý bol jedným z vodcov vzbury Gigantov proti olympským bohom. 
Alkyonea po útoku na Olymp zabil hrdina Herakles.
Friedrich Wolfgang Adler

Friedrich Wolfgang Adler (* 9. júl 1879, Viedeň – † 2. január 1960, Zürich) bol rakúsky sociálno-demokratický politik, syn Victora Adlera, spoluzakladateľa rakúskej sociálnej demokracie. Známy je predovšetkým ako kritik patriotizmu sociálnej demokracie a vrah ministerského predsedu Predlitavska Karla von Stürgkha (21. október 1916). Za tento čin bol odsúdený na trest smrti, no neskôr dostal milosť a dokonca bol amnestovaný.
Po 1. svetovej vojne bol členom vedenia rakúskej sociálnej demokracie a generálny tajomník Socialistickej robotníckej internacionály. Počas 2. svetovej vojny emigroval do USA, po jej skončení sa vrátil do Európy a žil v Švajčiarsku.
Vintage Violence

Vintage Violence je prvý sólový štúdiový album Johna Calea vydaný v roku 1970 vo vydavateľstve Columbia Records. Album produkovali John Cale a Lewis Merenstein.
K albumu vyšli dva single „Cleo“ / „Fairweather Friend“ a „Big White Cloud“ / „Gideon's Bible“.
Skladby.
Všetky skladby sú napísané Johnom Caleom okrem uvedených výnimiek.
Guido Adler

Guido Adler (* 1. november 1855, Ivančice – † 15. február 1941, Viedeň) bol rakúsky muzikológ židovského pôvodu, považuje sa za jedného zo zakladateľov modernej hudobnej vedy a priekopníka novodobej systematickej muzikológie. Prednášal na univerzitách v Prahe a vo Viedni a je autorom viacerých diel o teórii hudby. Bol priateľom hudobného skladateľa Gustava Mahlera.
Alkyoneus

Alkyoneus (, ) môže byť v gréckej mytológii:
Walcha

Walcha môže byť:
Alkyoneus (Gigant)

Alkyoneus (, ) je v gréckej mytológii najsilnejší Gigant zrodený z kvapiek krvi boha Urana a bohyne zeme Gaie.
Alkyoneus bol jedným z vodcov vzbury Gigantov proti olympským bohom. Matka Gaia ho obdarovala mocou, že vo svojom rodisku v Palléne, západného pobrežia polostrova Chalkidiky, bol nesmrteľný. V boji preto toto územie nikdy neopúšťal.
Keď na výzvu najvyššieho boha Dia prišiel Herakles pomôcť bohom bojovať proti Gigantom, vystrelil na Alkyonea šíp. Zasiahnutý Alkyoneus padol na zem, ale v zápätí vstal a bol ešte silnejší. Herakles si však s Alkyneom aj tak poradil, pri zápase ho prehodil za hranice Pallény a len čo Alkyoneus opustil rodnú zem, svojim zraneniam podľahol.
Alkyoneus bol otcom siedmich dcér, tzv. Alkyonidovien, Fthonie, Anthy, Methóny, Alkippy, Pallény, Drimy a Asterie.
Asteria

Asteria (, ) môže byť:
Majstrovstvá Západnej Ázie v basketbale mužov 2013

Majstrovstvá Západnej Ázie v basketbale mužov 2013 boli v poradí 11. Majstrovstvá Západnej Ázie v basketbale mužov, ktoré organizuje Západoázijská basketbalová asociácia (WABA). Konali sa v Teheráne, v Iráne od 7.9. februára 2013, za účasti 4 tímov. Pôvodne sa malo turnaja zúčastniť 5 družstiev, ale Sýria sa z neho odhlásila. Domáci Irán sa stal piatykrát víťazom regionálnych majstrovstiev.
Majstrovstvá boli zároveň kvalifikáciou na Majstrovstvá Ázie 2013, ktoré sa uskutočnia na Filipínach. Na kontinentálne majstrovstvá sa kvalifikovali popri už dopredu istým Iránom ďalšie 2 družstvá. 
Výsledky.
Play-off sa nehralo.
Çanakkale (mesto)

Çanakkale je prístavné mesto na južnom pobreží úžiny Dardanely v západnom Turecku. Slúži ako križovatka medzi Áziou a Európou. Mesto je tiež svojou blízkou polohou pri starovekom komplexe Trója.
Dejiny.
Prví obyvatelia prišli takmer pred 6 000 rokmi z polostrovu Biga v medenej dobe. História však začala trójskou kultúrou, ktorá začala v treťom tisícročí pred Kr.. 
Po príchode Grékov sa mesto stalo obchodnou kolóniou a patrilo do oblasti nazývanej Aiolida (starogr. Aiolis). Neskôr v 6. storočí mesto obsadili Peržania. Po porážke Perzie Alexandrom Veľkým sa mesto dostalo pod kontrolu Severného Macedónska. 
Už ako prístav a bohaté obchodné centrum sa stalo počas vlády starovekého Ríma. Počas stredoveku bolo mesto napadnuté germánskym kmeňom Gótov a neskôr Arabmi. V prvej svetovej vojne sa tu odohrala námorná bitka (bitka o Gallipoli), keď sa Británia a Francúzsko chceli dostať do Ruska. 
Podnebie.
Çanakkale leží v subtropickom podnebí so suchými letami a chladnými daždivými zimami alebo so snehom.
1. armáda

1. armáda môže byť označenie viacerých vojenských jednotiek v rôznom období:
Letecké výcvikové a vzdelávacie centrum

Letecké výcvikové a vzdelávacie centrum (LVVC) je pedagogické pracovisko Žilinskej univerzity, ktorého hlavným cieľom je poskytovanie teoretického a praktického výcviku pilotov.
V súlade s osvedčením schválenej výcvikovej organizácie (SK.ATO.01) vieme ponúknúť cestu do kokpitu súvislým "Integrovaným výcvikom" alebo sadou "Modulových výcvikov" a vždy (už od výcviku PPL) dbáme zásad optimalizácie činnosti posádky (CRM). Samozrejmosťou je poskytnutie kurzu a preskúšania jazykových znalostí ICAO. Teoretické preskúšanie ATPL(A) vykonávame prostredníctvom programu Aviationexam. Vo všetkých programoch výcviku Vás budeme spoločne  viesť ku zodpovednosti za bezpečnosť v letectve pomocou programu riadenia nebezpečenstiev a chýb (TEM) a čoskoro aj novozavázaným programom KSA. Najnovší ponúkaný výcvik Advanced UPRT je podmienkou pre vykonanie typového výcviku. Na záver výcviku je samozrejmé preskúšanie na získanie licencie našimi Examinátormi dopravného úradu.
Do dnešnej doby boli vo výcviku nalietané tisícky letových hodín (viac ako 110 000), vyškolených stovky obchodných pilotov CPL(A) s kvalifikačnými kategóriami pre prístrojové lietanie IR(A), viacmotorové letúny MEP(L), jednomotorové letúny SEP(L), teoretickými znalosťami do úrovne "frozen ATPL".
Osvedčenia - predmet činnosti.
Osvedčenia:
Predmet činnosti:
História a výcvik pilotov.
Letecký výcvik poskytovala Katedra leteckej dopravy od roku 1962, kedy vznikol odbor Prevádzka a ekonomika leteckej dopravy. V počiatkoch sa výcvik poskytoval študentom prostredníctvom Zväzarmu v rozsahu športového pilota. V roku 1975 Ministerstvo školstva schválilo študijný odbor Pilot - inžinier a Vysoká škola dopravy a spojov sa stala samostatným leteckým prevádzkovateľom, ktorá začala zabezpečovať výcvik obchodných pilotov na letisku Žilina. Spočiatku bola kvalifikácia obchodného pilota získavaná v rámci 5-ročného inžinierskeho štúdia. Od roku 1992 z dôvodu zmenených finančných tokov na Žilinskej univerzite je výcvik poskytovaný v rámci celoživotného vzdelávania. V roku 2002 bol schválený a akreditovaný odbor Profesionálny pilot. Študijný plán uvedeného odboru bol koncipovaný a postupne doplnený tak, že v súčasnosti spĺňa požiadavky EÚ a EASA.
V roku 2003 odčlenením leteckého výcviku od Katedry leteckej dopravy vzniklo Letecké výcvikové a vzdelávacie centrum Žilinskej univerzity, ktoré prevzalo úlohy výcviku pilotov a garanciu poskytovaného výcviku voči Dopravnému úradu a požiadavkám EÚ. Spoločne s Katedrou leteckej dopravy vykonávajú výchovu letového personálu.
Žilinská univerzita v Žiline vychováva už niekoľko desiatok rokov kvalitných profesionálnych pilotov pod vedením kvalifikovaných inštruktorov teoretickej aj praktickej prípravy.
Flotila.
Simulátory
SC Dynamo Berlin

SC Dynamo Berlin bol multilaterálny športový klub z bývalého Východného Berlína, existujúci v rokoch 19541991. Klub zahŕňal viacero športových odvetví. V osemdesiatych rokoch 20. storočia to bolo 12 druhov športu. Súčasťou SC Dynamo bol aj rovnomenný oddiel ľadového hokeja, ktorý sa v roku 1990 premenoval na EHC Dynamo a od roku 1992 nesie názov Eisbären.
Klub patril pod ministerstvá nadriadené policajným zložkám bývalej NDR: Ministerstvo vnútra (Deutsche Volkspolizei) a Ministerstvo štátnej bezpečnosti (STASI).
Samostatný futbalový klub Dynamo Berlin, desaťnásobný majster bývalej NDR vznikol v roku 1966.
Dynamo Berlin

Dynamo Berlin môže byť: